ΓΡΑΠΤΗ ΕΡΩΤΗΣΗ E-1516/01

υποβολή: John Purvis (PPE-DE) προς την Επιτροπή

(21 Μαΐου 2001)

Θέμα: Ο ορισμός της μικρής και μεσαίας επιχειρήσεως

Οι ευρωπαϊκές μεσαίες επιχειρήσεις σε ορισμένους τομείς, όπως είναι η παραγωγή ειδών διατροφής, οι οποίες δεν περιλαμβάνονται στην κατηγορία που ορίζεται ως μικρές και μεσαίες επιχειρήσεις, αντιμετωπίζουν δυσμενή ανταγωνισμό από ισχυρές πολυεθνικές εταιρίες όταν προσπαθούν να διεισδύσουν στις αγορές άλλων κρατών μελών. Προτίθεται η Επιτροπή να αλλάξει τον ορισμό της μικρής και μεσαίας επιχειρήσεως ώστε να λαμβάνεταιπόψη ο βαθμός και η μορφή του ανταγωνισμού στον χώρο της αγοράς; Διαφορετικά, προτίθεται η Επιτροπή να εξετάσει το ενδεχόμενο να θεσπιστεί μία νέα κατηγορία ώστε ληφθεί ιδιαίτεραπόψη αυτή η τόσο ζωτικής σημασίας ομάδα επιχειρήσεων για την οποία ναπάρξουν και οι κατάλληλες πολιτικές;

Απάντηση του κ. Liikanen εξ ονόματος της Επιτροπής

(24 Ιουλίου 2001)

Ο ορισμός των μικρομεσαίων επιχειρήσεων (ΜΜΕ) ο οποίος θεσπίστηκε στη σύσταση 96/280/ΕΚ της Επιτροπής της 3ης Απριλίου 1996 σχετικά με τον ορισμό των μικρομεσαίων επιχειρήσεων(1), προβλέπει την αντικατάσταση των διαφόρων εθνικών ορισμών πουπήρχαν στο παρελθόν με τους διαφόρους ορισμούς ΜΜΕ στο κοινοτικό επίπεδο όταν πρόκειται να χρησιμοποιηθεί ένας τέτοιος ορισμός στις κοινοτικές πολιτικές που εφαρμόζονται στο εσωτερικό της Κοινότητας και του Ευρωπαϊκού Οικονομικού Χώρου. Ο κοινός αυτός ορισμός που χρησιμοποιείται από τα κράτη μέλη επιτρέπει να περιοριστούν οι κίνδυνοι στρέβλωσης του ανταγωνισμού μεταξύ των επιχειρήσεων καθώς και οι κίνδυνοι έλλειψης συνοχής κατά την εφαρμογή των κοινοτικών πολιτικών στο εσωτερικό της Ένωσης και του Ευρωπαϊκού Οικονομικού Χώρου.

Το πρόγραμμα εργασίας της Επιτροπής για το 2001 προβλέπει επανεξέταση της σύστασης του 1996 σχετικά με τον ορισμό των ΜΜΕ. Βασικός στόχος της επανεξέτασης αυτής είναι η αναπροσαρμογή των ορίων του κύκλου εργασιών και του συνολικού ισολογισμού προκειμένου να ληφθείπόψη η οικονομική εξέλιξη, καθώς και η εξέταση άλλων θεμάτων προκειμένου να ληφθείπόψη η αποκτηθείσα πείρα, π.χ. όσον αφορά τη λειτουργία του κριτηρίου της ανεξαρτησίας των σχετικών επιχειρήσεων. Η ύπαρξη των δύο αυτών εναλλακτικών κατώτατων ορίων επιτρέπει ήδη να ληφθείπόψη η κατάσταση των διαφορετικών χαρακτηριστικών των επιχειρήσεων χωρίς ναπάρχει εν προκειμένω ανάγκη μεγαλύτερης διαφοροποίησης. Πράγματι, η συμβολή των ΜΜΕ στην απασχόληση και οι δυσκολίες τις οποίες μπορεί να αντιμετωπίζουν, π.χ. σε θέματα χρηματοδότησης, είναι χαρακτηριστικά κοινά για τις ΜΜΕ σε όλους τους τομείς και δεν κρίνεται επιθυμητό να θεσπιστεί ένας περίπλοκος μηχανισμός, ο οποίος θα συνεπαγόταν διαφοροποιημένη αντιμετώπιση ανάλογα με τον εκάστοτε τομέα.

Επιπλέον, στην περίπτωση κατά την οποία ορισμένες επιχειρήσεις ή τομείς θα χρειαζόταν την ιδιαίτερη προσοχή της Επιτροπής ή των δημόσιων αρχών στα κράτη μέλη, η Επιτροπή είναι της γνώμης ότι θα ήταν ορθότερο μάλλον να εξεταστεί το εν λόγω θέμα στο πλαίσιο των σχετικών προγραμμάτων και πολιτικών παρά να θεσπιστεί διαφορετικός ορισμός των ΜΜΕ ανάλογα με τις αγορές, τις επιχειρήσεις ή/και τους σχετικούς τομείς. Ειδικότερα, το θέμα του ορισμού των ΜΜΕ δεν πρέπει να εξαρτάται από το βαθμό ανταγωνισμού σε διάφορους τομείς, πράγμα που συνδέεται κυρίως με την εκτίμηση όσον αφορά την πολιτική του ανταγωνισμού και την πολιτική στον τομέα των κρατικών ενισχύσεων.

Συνεπώς, η σύσταση σχετικά με τον ορισμό των ΜΜΕ δεν αποτελεί μέσο με προορισμό την άσκηση τομεακών πολιτικών και, ως εκ τούτου, η Επιτροπή δεν προβλέπει, προς το παρόν, τη θέσπιση νέων κατηγοριών ή διαφοροποιημένης αντιμετώπισης ανάλογα με τους διάφορους τομείς.

(1) ΕΕ L 107 της 30.4.1996.